als_Latn ron_Latn tur_Latn
Bashkëpunimi i BlackBerry-t me kompaninë Porsche Design vazhdon, pavarësisht problemeve tek tregu i harduerit. Nga bashkëpunimi i këtyre kompanive janë krijuar telefona inteligjentë që kushtojnë disa mijëra dollarë. BlackBerry merret me softuerin e telefonit, ndërsa Porsche Design merret me dizajnin.
Sot ata prezantuan një tjetër telefon inteligjent, i quajtur Porsche Design P’9983 Graphite.Ky është një version i ri i serisë P’9983, i krijuar me metal dhe lëkurë. Porsche Design P’9983 Graphite është telefoni i katërt i krijuar nga bashkëpunimi i BlackBerry dhe Porsche Design. Sa i përket specifikave, Porsche Design P’9983 Graphite ka të njëjtat veçori si telefoni inteligjent Porsche Design P’9983. Ai përmban ekran me prekje 3.1 inç Super Amoled HD, procesorin Qualcomm Snapdragon S4 (MSM8960) me dy bërthama me shpejtësi 1.5 GHz, 2GB RAM, 64GB hapësirë të brendshme, e cila mund të zgjerohet deri në 128GB falë kartës microSD.
Telefoni ka gjithashtu kamerë të pasme 8 megapikselë, kamerë ballore 2 megapikselë dhe bateri me kapacitet 2100mAh. Sa i përket lidhjes, ky telefon ofron Wi-Fi 802.11 a/b/g/n; Bluetooth 4.0; LTE; radio FM; Micro-USB dhe Micro-HDMI.
Telefoni i ri premium ofron veçoritë e sistemit operativ BlackBerry 10, si BlackBerry Hub, BlackBerry Blend dhe BlackBerry Ëorld (për të shkarkuar aplikacionet e duhura për biznese). Porsche Design P’9983 Graphite do të shitet vetëm nga disa dyqane me pakicë për 1,950 dollarë.Telefonat e tjerë janë BlackBerry Porsche Design P’9983, BlackBerry Porsche Design P’9982 dhe BlackBerry Porsche P’9981.
als_Latn als_Latn als_Latn als_Latn